  Виталий Пронин Така. Малпамдыя гинэ ваньмыз уз пӧрмы, нылпиосты сюлмаськытозы, ӵыжы-выжыосты доры но ӵемгес ветлоно луоз. Бадӟым ужъёстэс мукет арнялы кельтэ. Эшъёсты мылкыддэс ӝутозы, коньдонэн юрттозы. Ӟеч лэсьтэмды ӟечен ик берытскоз. Ош. Вань ужъёстэс арня кутсконын ик быдэстэ, отӥяз пӧртэм могӟетъёс шедёзы. Коньдонэн герӟаськем ужъёсты радъяськозы. Сакгес луэ 28-тӥ числое, шӧдтэк шорысь коньдондэс эн быдтэ. Юртъер котырады утялтӥськондэс но ремонт лэсьтондэс берлолы кельтэ. Кыктоос. Арня кутсконын ик малы ке паймоды яке шумпотоды. Ужаны быгатонлыкъёстэс эшъёсты вылӥ дунъялозы, азьвыл тодмоды дуно кузьым лэсьтоз, синмаськисьёс луозы. Выль уж борды энбасьтӥське, нырысь ик йылпумъялэ азьвыл мытэмзэ. Дӥсьтӥсь луэ — яратонды вӧзады ветлэ. Кисло-кусло. Лушкем малпанъёстэс быдэстоды, кин ке выльквартира басьтоз. Ӵапак дырыз юрт котырады утялтӥськыны, вуж арбериостылэсь мозмытскыны. Дасяське куно пумитаны. Мугордэс кыдатэ, чылкыт омыретӥ поръялэ. Лев. Та арняысен улонды чутрак воштӥськоз. Выль малпанъёстэс улонэ пыӵатоды, тросгес уксё поттыны кутскоды. Документъёсын ужано луоз, кинюртэмдэс чакласькыса пуктэ. Мурт веранъёсты кылзэ, но асьтэя лэсьтэ. Кузь сюрес вылэ потэмдылэсь азьло машинадэс эскере, тазалыктэс юнматэ. Нылмурт. Лэсьтэм янгышъёстэс лыдэ басьтыса, выль ужпумъёс пуктэ, коньдондэс лыдъялэ. Арня пумын югдурды тупатскоз, оло, палэнысь коньдон но вуоз. Вормонъёсыныды ушъяськыны, нырысетӥ адӟем муртлы сюлэмдэс усьтыны эн дыртэ — вӧзады кескич но сак адямиос пуко. Весъёс. Ужаса жадемын. Бадӟым ужъёстэс мукет арнялы кельтэ, нош таяз азьвыл мытэмъёссэ йылпумъялэ. Кылды лэчыт, эшъёстэс курласькоды — асьтэлы но озьы ик лек вераны быгатозы. Ваньмон дырдэс семьяеныды ортчытэ, дэмен киное ветлэ, магазинъёстӥ ортче. Скорпион. Арня кутсконын сак кариське. Эшъёстылэсь эн висъяське, эн лӧптылэ. Выль ужъёс борды усьтыр-табыр кутскиськоды, бӧрысь ӧпкелёно луиськоды. Чидасьгес луэ, муртъёслы эн оскиське. Арня пумын ваньмыз радъяськоз. Яратондэс но, оло, пумиталоды. Ыбылӥськись. Таиз арняды тӥляд. Малпанъёсты зэмалозы, соосты быдэстыны эшъёсты быгатэмзыя юрттӥськозы. Макем тросгес калыкен пумиськоды, сокем тунсыкогес луоз улонды. Дӥсьтӥсь кариське, верам кылдылы кузё луэ. Нылпиостылы тросгес саклык висъялэ, шудэ, урокъёссэс лэсьтыны юрттэ. Сюро кеч. Лякыт сюлэмдэс шӧдыса, ваньмыз котырады люкаськозы: кин ке ачиз понна ужаны косоз, кин ке дышетскыны ыстоз. Тодон-валандэс будэтыны кемалась кулэ ни, сюрес вылэ потонлэсь эн кышкалэ. Лушкем малпанъёстэс арня пумын быдэстыны кылдоз но, улонды капчигес луоз. Ву кисьтась. Ялан бергаськоды, кыкез понна ужаны тыршиськоды, нош коньдонды уг люкаськы. Арлыдоослэсь верамзэс санэ ӧд басьтэ ке, ужады азинсконъёс уз луэ. Юрттӥськыны мылкыд карисьёсты котырысьтыды эн уллялэ. Кузпалды кузьым лэсьтоз — дунъяны эн вунэтэ. Чорыгъёс. Ужъёсты умой мыно, коньдонлы уд ёрме. Куд-ог малпанъёстэс улонын быдэстыны люкетоз кузпалды. Со пумысен ик семьяяды керетонъёс потозы. Кузпалдэс кылзэ, но асьтэя лэсьтэ. Шутэтскон нуналъёстэс огнады но шыпытын ортчытэ.  